Държавен вестник, бр. 46, 2002 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  46
§ 6. В чл. 27, ал. 2 от Закона за подпомагане
на земеделските производители (обн., ДВ,
бр. 58 от 1998 г., доп., бр. 79 и 153 от 1998 г.;
изм., бр. 12, 26, 86 и 113 от 1999 г., бр. 24 от
2000 г., бр. 34 и 41 от 2001 г.) изречение второ
се изменя така: “Вземанията се събират от
Агенцията за държавни вземания.”
Законът е приет от ХХХIХ Народно събра-
ние на 24 април 2002 г. и е подпечатан с офици-
алния печат на Народното събрание.
Председател на Народното събрание:
Огнян Герджиков
24889
УКАЗ № 141
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за измерванията, приет от ХХХIX На-
родно събрание на 24 април 2002 г.
Издаден в София на 29 април 2002 г.
Подпечатан с държавния печат.
Президент на републиката:
Георги Първанов
Министър на правосъдието:
Антон Станков
ЗАКОН
за измерванията
Г л а в а  п ъ р в а
ОБЩИ ПОЛОЖЕНИЯ
Чл. 1. Този закон урежда обществените от-
ношения, свързани с осигуряване на проследи-
мост, точност и достоверност на измерванията.
Чл. 2. Законът има за цел, в съответствие с
националните интереси, да защитава живота и
здравето на хората и околната среда от вредни
въздействия, както и имуществото на физиче-
ските и юридическите лица от неблагоприят-
ни последици, които могат да настъпят вслед-
ствие на неверни резултати от измерванията.
Чл. 3. В Република България се използват
само единици, разрешени от този закон.
Чл. 4. За осигуряване на проследимост на
измерванията в страната се създават национал-
ни еталони и национална система за сертифи-
цирани сравнителни материали.
Чл. 5. За осигуряване на точност и достовер-
ност на измерванията в здравеопазването и на
измерванията, свързани с обществената безо-
пасност, защитата на околната среда, държав-
ните и общинските вземания и търговските
плащания, се извършва метрологичен контрол.
Чл. 6. (1) Метрологичният контрол обхваща:
1. контрол на средства за измерване;
2. метрологична експертиза на средства за
измерване;
3. контрол на предварително опаковани про-
дукти и на опаковки, предназначени да бъдат
използвани като съдове за измерване.
(2) Контролът на средствата за измерване
се извършва за установяване на съответствие-
то им с изискванията на глава четвърта и на-
редбата по чл. 28.
(3) Метрологичната експертиза на средства
за измерване се извършва при възникване на спор
относно техническите и метрологичните харак-
теристики на средствата за измерване в употреба
по искане на физически или юридически лица.
(4) Контролът на предварително опакова-
ните продукти и на опаковките, предназначени
да бъдат използвани като съдове за измерване,
се извършва за установяване на съответствието
им с изискванията към техните количества или
вместимости.
Чл. 7. За спазване на разпоредбите на този
закон и наредбите по прилагането му се извър-
шва метрологичен надзор.
Г л а в а  в т о р а
ОРГАН НА УПРАВЛЕНИЕ И НАЦИОНА-
ЛЕН СЪВЕТ ПО МЕТРОЛОГИЯ
Чл. 8. (1) Председателят на Държавната
агенция за метрология и технически надзор
(ДАМТН) осъществява държавното управление
в областта на измерванията, регламентирани в
този закон, като:
1. предлага на Министерския съвет утвър-
ждаването на националните еталони;
2. предлага на Министерския съвет за прие-
мане дългосрочна програма за развитие на на-
ционалните еталони и отговаря за нейното из-
пълнение;
3. приема дългосрочна програма за разви-
тие на националната система за сертифицира-
ни сравнителни материали и координира ней-
ното изпълнение;
4. организира сертификацията на сравнител-
ни материали;
5. одобрява типа на средствата за измерване;
6. определя периодичността на периодични-
те проверки по чл. 43, ал. 2;
7. оправомощава лица за извършване на про-
верки на средства за измерване;
8. осъществява метрологичен надзор;
9. утвърждава правила за реда и начина за
провеждане на обучението и за поддържане и
повишаване на професионалната подготовка на
служителите;
10. представлява Република България пред
международните органи и организации по мет-
рология;
11. изпълнява и координира изпълнението
на задълженията на Република България, про-
изтичащи от членството є в международните
органи и организации по метрология;
12. дава указания и препоръки за прилагане
на документите на международните органи и
организации по метрология.